laion/Wikipedia-Exotic huggingface dataset:
כחול-זים

כחול-זים (שם מדעי: Lepomis macrochirus) הוא מין של דג טורף ממשפחת החמנוניים. הוא חי בנחלים, נהרות, אגמים, בריכות וביצות בארצות הברית שממזרח להרי הרוקי. תפוצתם היא לרוב במזרח ארצות הברית שבין וירג'יניה לפלורידה ומערבה עד לטקסס וצפון מקסיקו. מין זה גם הופץ לאורך צפון אמריקה, אירופה, דרום אפריקה, זימבבואה, יפן, דרום אמריקה וכמה מדינות באוקיאניה. לדג זה גוני ירוק בהיר-צהבהב המורכב מכרומטופורים על קשקשיו, המשתנה מעט בין האוכלוסיות אך מכיל פסים אנכיים בצבע זית כהה והבטן כתומה עד צהובה. הדג בעל אזור אוזן או זימים כחולים, מהם קיבל את שמו. דג זה יכול להגיע לאורך של 30 ס"מ ולמשקל של 2 ק"ג, אם כי נתפס גם דג במשקל 4 ק"ג. כחול-הזים הוא דג השוכן במים מתוקים רדודים יחסית, בהם הוא יכול להימצא בין צמחי מים שונים ולהתחבא מטורפים. הוא ניזון בדרך ליקוט עם לסתותיו הרחבות ממגוון מזונות הכוללים בעיקר דגים קטנים יותר וחרקי מים. בתורם הם מהווים מזון חשוב למגוון אוכלי דגים שונים כמו אנפות, נחשוניים, סלמוניים, זאבי נהרות, פרקיים גדולים, צבים נשכניים, שלדגיים, עיטמים ולוטרות. הוא נטרף אפילו בידי חמנוניים גדולים יותר. כחולי-זים הם גם דגי מאכל פופולרים ונפוצים הנידוגים לאורך בריכות רבות. למרות זאת אוכלוסייתם גבוהה והם אינם בסכנה בטבע. מדיה וקבצים בנושא כחול-זים בוויקישיתוף כחול-זים, באתר אנציקלופדיה בריטניקה (באנגלית) כחול-זים, באתר ITIS (באנגלית) כחול-זים, באתר NCBI (באנגלית) כחול-זים, באתר האנציקלופדיה של החיים (באנגלית) כחול-זים, באתר FishBase (באנגלית) כחול-זים, באתר GBIF (באנגלית) כחול-זים באתר הרשימה האדומה של IUCN
בזית פסיפית

בזית פסיפית (שם מדעי: Aviceda subcristata), היא מין של עוף דורס מהסוג בזית החי בטבע במזרח אינדונזיה, איי שלמה, מזרח טימור, גינאה החדשה ובאוסטרליה. הבזית היא דורס דומה מעט לקוקייה המגיע לאורך של 35-46 ס"מ בקירוב, מוטת כנפיים של 80-105 ס"מ, זנב באורך 19-23 ס"מ ומשקל של 260–450 גרם, כאשר הנקבות כבדות מעט יותר מהזכרים. הפרטים מהאזורים המערביים והקיצוניים ממזרח של תפוצתו קטנים בהרבה מאלה שיותר במרכז. צבעה ברובו אפור עם חזה מסורטט בחום-לבן וכנפיים חומות כשהראש מעט יותר כהה, בעל ציצה חומה מזדקרת מאחורי הראש, העיניים צהובות עזות והמקור שחור ומעוקל. תפוצתה היא לאורך חורשים טבעיים, יערות לחים ויבשים, סוואנות יבשות ולגדות גופי מים מתוקים, כמו ביצות, נחלים ונהרות רדודים. רק לעיתים רחוקות היא נמצאת מעל גובה 1,300 מטרים מפני הים והיא נדירה גם בקרבת חופים. הבזית היא אוכלת כל הניזונה בעיקר מחרקים, צפרדעים שוכנות עצים, לטאות, נחשים ועופות וכן היא מגוונת באכילת פירות, מנהג נדיר אצל דורסים. הבזיות מקננות בקנים על עצים, בהם הנקבה מטילה 1 עד 4 ביצים עליהם שומרים שני ההורים. הדגירה לוקחת כ-29 ימים והקינון כ-35 ימים. לעיתים חלק מהגוזלים הורגים את אחיהם ואף אוכלים אותם, מבלי שהוריהם מונעים זאת מהם. ישנם 13 תת-מינים של הבזית: A. s. bismarckii A. s. coultasi A. s. gurneyi A. s. megala A. s. obscura A. s. pallida A. s. reinwardtii A. s. rufa A. s. stenozona A. s. stresemani A. s. subcristata A. s. timorlaoensis A. s. waigeuensis מדיה וקבצים בנושא בזית פסיפית בוויקישיתוף בזית פסיפית, באתר ITIS (באנגלית) בזית פסיפית, באתר NCBI (באנגלית) בזית פסיפית, באתר Animal Diversity Web (באנגלית) בזית פסיפית, באתר האנציקלופדיה של החיים (באנגלית) בזית פסיפית, באתר GBIF (באנגלית) בזית פסיפית באתר הרשימה האדומה של IUCN
מנגבי טאנה

מנגבי טאנה (שם מדעי: Cercocebus galeritus) הוא מין של פרימט מהסוג מנגבי האנדמי ליערות שמדרום לנהר טאנה שבקניה. לא כל החוקרים מכירים במין נדיר זה וחלק מייחסים אותו למין הקרוב מנגבי סנג'ה (Cercocebus sanjei). מנגבי זה הוא פרימט בינוני בעל זנב ארוך חצי-לופתני באורך של 40 עד 76 ס"מ והוא בעל פרווה חומה-צהובה כשהראש עוטה רעמת פרווה ארוכה וכהה. הפנים כהות אך בעלות עפעפיים לבנים, בהירים יותר מקרוביו לסוג. הוא בעל לסתות עבות המותאמות לפיצוח אגוזים בעוצמה חזקה. הזכרים גדולים יותר מהנקבות כשאורך הזכרים כ-49 עד 63 ס"מ ומשקלם 9.6 עד 10.2 ק"ג. אורך הנקבות 44 עד 53 ס"מ ומשקלן 5.3 עד 5.5 ק"ג בקירוב. הקוף הוא שוכן קרקע או עצים והוא פעיל יום החי בקבוצות של בין 1 ל--36 פרטים, ולעיתים נדירות נראה בקבוצות של 50 עד 60 פרטים. המנגבי הוא אוכל כל המתבסס על פירות ואגוזים. המנגבי הוא שוכן יערות קטנים במזרח קניה סמוך לנהרות ולצידו חיים באזור עוד מספר פרימטים. הקוף מצוי בסכנת הכחדה עקב בירוא היערות בהם חי וחלקם גם ניצודים בידי חקלאים לאחר שהם גורמים לנזקים. כיום זהו מין מוגן שאוכלוסייתו העולמית מונה בין 1,000 ל-1,300 פרטים בוגרים. מדיה וקבצים בנושא מנגבי טאנה בוויקישיתוף מנגבי טאנה, באתר ITIS (באנגלית) מנגבי טאנה, באתר NCBI (באנגלית) מנגבי טאנה, באתר Animal Diversity Web (באנגלית) מנגבי טאנה, בבסיס הנתונים ARKive (באנגלית) מנגבי טאנה, באתר האנציקלופדיה של החיים (באנגלית) מנגבי טאנה, באתר GBIF (באנגלית) מנגבי טאנה באתר הרשימה האדומה של IUCN
טנרק גדול-אוזן

טנרק גדול-אוזן (שם מדעי: Geogale aurita) הוא מין של יונק ממשפחת הטנרקיים, האנדמי לאי מדגסקר והוא המין היחיד בסוגו ובתת-משפחתו. המין מצוי בכמה יערות ושיחיות בדרום-מדגסקר ומזרחה. הטנרק דומה במראהו לחדף והוא קטן יחסית לקרובי משפחתו, כשהוא מגיע לאורך 60 עד 75 מ"מ, עם זנב באורך חצי מהגוף והמשקל 5 עד 8 גרם בקירוב. יונק זה בעל פרווה קצרה וחומה-אפורה ולעיתים גם חומה אדמדמה, זנב שעיר וארוך ואוזניים בולטות וגדולות, מהם קיבל את שמו. הבטן בהירה והכפות ורודות. בניגוד לשאר הטנרקיים למין זה ישנם 34 שיניים במקום 36 והוא ייחודי בכך שהנקבות מתייחמות תוך כדי ההמלטה, מה שמאפשר להם להזדווג לפני גמילת הגורים. טרפו העיקרי של הטנרק הוא חרקים שונים ובעיקר טרמיטים, אותם הוא מאתר באמצעות קולם. הוא עצמו עלול להיטרף בידי נחשים, נמייה צרת-פסים וכמה דורסי לילה. הטנרק ייחודי בכך שטמפרטורת הגוף שלו משתנה מעט עם הסביבה הסובבת, אם כי נקבות הרות ומניקות עשויות לשמור על טמפרטורה יציבה יותר וגבוהה. בעבר סברו שהטנרק מצוי בירידה בטבע, אך נראה כיום שלמרות שהוא מעט נפגע מכריתת יערות, אם כי הוא מסוגל להסתדר גם בשטחי ערבות עשב, כך שאוכלוסייתו איננה פגיעה כפי שנחשב במקור. מדיה וקבצים בנושא טנרק גדול-אוזן בוויקישיתוף טנרק גדול-אוזן, באתר ITIS (באנגלית) טנרק גדול-אוזן, באתר NCBI (באנגלית) טנרק גדול-אוזן, באתר Animal Diversity Web (באנגלית) טנרק גדול-אוזן, באתר האנציקלופדיה של החיים (באנגלית) טנרק גדול-אוזן, באתר GBIF (באנגלית) טנרק גדול-אוזן באתר הרשימה האדומה של IUCN
Eutelsat

Eutelsat היא חברת תקשורת שמפעילה מערך לוויינים ומספקת שירותי טלוויזיה מ-7,000 תחנות טלוויזיה ורדיו מ-1,100 תחנות רדיו לכ-274 מיליון לקוחות ברחבי העולם. בשנת 2022 החברה הייתה השלישית בעולם בתחומה בהיקף הכנסות. ארגון European Telecommunications Satellite Organization (Eutelsat) הוקם שנת 1977 על ידי 17 מדינות אירופה כארגון בין-ממשלתי במטרה לספק שירותי תקשורת לוויינית למדינות המייסדות. בשנת 1982 תוך שיתוף פעולה עם סוכנות החלל האירופית הוחלט על התארגנות לשידורי טלוויזיה דרך לווייני הארגון. הלוויין הראשון שוגר בשנת 1983. בשנת 1989 שידורים התרחבו למזרח אירופה ובמהלך שנות ה-90 של המאה ה-20 לאסיה ואמריקה. בשנת 2001 הוקמה חברה פרטית Eutelsat S.A שנשכרת בבורסת פריז. נציגי European Telecommunications Satellite Organization מכהנים בדירקטוריון החברה. בשנת 2014 נרכשה חברה Satmex ולוויינים שלה שולבו במערכת. בדצמבר 2015 שוגר לוויין שמעביר שידורים למדינות אפריקה. במרץ 2022 בעקבות אירועי מלחמת אוקראינה-רוסיה ערוצי טלוויזיה רוסיים הפסיקו להעביר מלווייני Eutelsat שידורי ערוצי חדשות בין-לאומיות. וועדה בין לאומית ביקשה מ-Eutelsat להפעיל סנקציות על ערוצים רוסיים. בשנת 2023 הוכרז על מיזוג עם חברת תקשורת OneWeb. נכון לשנת 2023 החברה מפעילה 36 לוויינים במסלול גאוסטציונרי. בשנת 2012 שמות לוויינים שונו והם נקראים עתה Eutelsat. מדיה וקבצים בנושא Eutelsat בוויקישיתוף אתר האינטרנט הרשמי של Eutelsat (באנגלית) אתר האינטרנט הרשמי של Eutelsat (באיטלקית) אתר האינטרנט הרשמי של Eutelsat (בצרפתית) אתר האינטרנט הרשמי של Eutelsat (בגרמנית) אתר האינטרנט הרשמי של Eutelsat (בפולנית) אתר האינטרנט הרשמי של Eutelsat (בסינית) אתר האינטרנט הרשמי של Eutelsat (בפורטוגזית) אתר האינטרנט הרשמי של Eutelsat (בספרדית) Eutelsat, ברשת החברתית פייסבוק Eutelsat, ברשת החברתית אקס (טוויטר) Eutelsat, ברשת החברתית אינסטגרם Eutelsat, ברשת החברתית LinkedIn Eutelsat, סרטונים בערוץ היוטיוב Eutelsat, באתר פליקר נתונים על שיגורים נתוני לוויינים מהדור הראשון World Teleport Association Publishes Top Operator Rankings for 2022 - World Teleport Association, www.worldteleport.org Restructuring | EUTELSAT igo, web.archive.org, ‏2022-03-19 https://www.denisdiderot.net/news
אנדריאס מיאוליס

אַנְדְרֵיאַס ווֹקוֹס מִיָאוּלִיס (ביוונית: Ανδρέας Βώκος Μιαούλης‏; 20 במאי 1768 – 24 ביוני 1835) היה אדמירל ומדינאי יווני, שפיקד על הצי היווני במהלך מלחמת העצמאות של יוון. מיאוליס נולד באֶבְיָה והשתקע באי הידְרָה שבמזרח הפלופונסוס. בעת בה פרצה מלחמת העצמאות של יוון נודע בקרב בני עירו כסוחר דגן עשיר שתרם מהונו למען הציבור. הוא היה רב-חובל של אוניות סוחר, ועל כן נבחר להנהיג את הכוחות הימיים של האיים כאשר תושביהם התקוממו נגד הסולטאן הטורקי. מיושבי האיים נחסכו במידת מה מעשי הזוועה של הפקידים הטורקים, אך הם סבלו רבות בשל הגיוס בכפייה לאוניות הטורקיות, וחרף היותם חשופים במיוחד להתקפה מן הים של כוחות הסולטאן, נטלו חלק פעיל בהתקוממות כבר מראשיתה. ב-1822 התמנה מיאוליס ל"נָבְאַרְכוֹס" (אדמירל) של עדת כלי שיט קטנים שהיוותה את ציים של המורדים, ועוד באותה שנה פיקד על המסע הצבאי שנשלח לקחת נקם על טבח כיוס. מיאוליס הוסיף לעמוד בראש הכוח הימי היווני עד 1827, אז הצטרף לשורותיו קצין הצי המלכותי לשעבר תומאס קוקרן. הוא פרש כדי לאפשר לקצין האנגלי לפעול בחופשיות כמפקד הצי היווני, אך המשיך להנהיג את הפן הימי של המאבק היווני לחירות. למיאוליס היה חלק בשחרור מיסולונגי מן המצור הראשון שהוטל עליה בדצמבר 1822 ובינואר 1823. ב-1824, לאחר כיבוש פסארה (Psara) בידי הטורקים, פיקד מיאוליס על הכוחות היווניים שמנעו את המשך התקדמותו של צי הסולטאן, אם כי במחיר אובדן ספינות הבערה ולוחמים רבים. ברם, ההצלחה לא האירה לו שוב פנים עוד באותה שנה לסכל את כיבושה של נאוורינו (Navarino) בידי שייטת אוניות מצריות, אף שהסב לה אבדות לא מעטות. במהלך 1825 הצליח מיאוליס להעביר אספקה ותגבורות אל מסולונגי בעת המצור השני שהוטל עליה, אך לא עלה בידו למנוע את נפילתה. מאמציו לשבש את קווי הקשר הימיים של הכוחות המצריים נכשלו בשל הפער העצום בגודלן של שתי השייטות היריבות ועוצמתן אוניותיהן. ככל שנמשכה המלחמה הלך כוחם הימי של היווניים ונחלש, הן בשל הידלדלות משאביהם הכספיים הן בשל התעצמות הפירטיות באנרכיה הכללית ששררה באגן המזרחי של הים התיכון. כאשר פרש מיאוליס ומסר את הפיקוד על הצי לידי קוקרן, עבר למעשה ניהול המאבק לידי המעצמות הגדולות. לאחר הכרזת העצמאות, וכשהוא כבר בזקנתו, הסתבך מיאוליס בעימותים הפנימיים בארצו, והיה יריב ליואניס קפודיסטריאס והמפלגה הרוסית. הוא השתמש במומחיותו לתקיפתם באוניות הבערה בפורוס (Poros) ב-1831. מיאוליס היה אחד מחברי המשלחת שהזמינה את המלך אותון לקבל את כתר המלוכה של יוון, ונתמנה על ידו לסגן אדמירל ואחר כך לתת-אדמירל. הוא נפטר ב-24 ביוני 1835 באתונה, נקבר בפיראוס סמוך לקברו של תמיסטוקלס, מייסד הצי של אתונה העתיקה, ולבו שמור בכד במיניסטריון הצי המסחרי. מדיה וקבצים בנושא אנדריאס מיאוליס בוויקישיתוף אנדריאס מיאוליס, באתר אנציקלופדיה בריטניקה (באנגלית)
טווסון פלאוואן

טווסון פלאוואן (שם מדעי: Polyplectron napoleonis) הוא מין ממשפחת הפסיוניים ומהסוג טווסון האנדמי ליערות הלחים של האי פלאוואן שבדרום הפיליפינים והוא מין מוכר בתרבות ילידי האי. הטווסון דומה במראהו לפסיון והוא קרוב משפחה שלו. הזכרים מגיעים לאורך של 19 ס"מ, עם זנב באורך 24 עד 25 ס"מ ולמשקל של עד 450 גרם, בעוד הנקבות מגיעות לאורך של לא יותר מ-17.5 ס"מ ולמשקל 322 גרם בקירוב. הנקבות קטנות מהזכרים וגם הרבה פחות בולטות מהם. הזכרים מזכירים במראם גם טווסים קטנים, תופעה שנתנה לסוג את שמו. הזכר פורש בעונת הרבייה זנב מפואר בעל "עיניים" כחולות עזות על רקע חום. הוא בעל ציצה אפורה מאחורי ראשו, נוצות גב "חשמליות" כחולות-סגולות וססגוניות ביותר. העורף שחור עד כהה ברובו אך עליו עיניות נוצצות בצבע ירוק-טורקיז מתכתי. הראש והצוואר שחורים, העיניים אדומות, עם פס גבות לבן מעליהן והלחיים לבנות. בניגוד לזכר הנקבה עמומה יותר במראה החום, כתום-בהיר אך היא עוטה גם מספר "עיניים" כחולות על הזנב, הגב והכנפיים. הטווסון הוא פעיל יום אוכל כל הניזון מליקוט איזופודים, צבתנאים, טרמיטים, זחלים של חרקים, רבי-רגליים, רכיכות ולעיתים גם מצפרדעים קטנות, זרעים, ופירות יער. בניגוד לפסיונים רבים, טווסון זה בעל אורח חיים מונוגמי לחלוטין ובני זוג מחדשים את קשרם מדי שנה. הנקבות מטילות בקן קרקעי עד 2 ביצים, עליהם שני ההורים שומרים עד שהאפרוחים בני שנתיים. בעונת הרבייה הזכרים מתנהלים בטריטוריאליות, אם כי לא כמו אצל פסיונים פוליגמיים. מצב השימור של מין זה מוגדר כפגיע עקב אוכלוסייתו הקטנה, אזור מחייתו הקטן ואבדן בתי גידול. הוא נפגע גם מציד ומלכידה לצורכי סחר בחיות מחמד. מדיה וקבצים בנושא טווסון פלאוואן בוויקישיתוף טווסון פלאוואן, באתר ITIS (באנגלית) טווסון פלאוואן, באתר NCBI (באנגלית) טווסון פלאוואן, באתר Animal Diversity Web (באנגלית) טווסון פלאוואן, בבסיס הנתונים ARKive (באנגלית) טווסון פלאוואן, באתר GBIF (באנגלית) טווסון פלאוואן באתר הרשימה האדומה של IUCN
ולנר

האם התכוונתם ל... אלתר ולנר – עורך, סופר ועיתונאי ישראלי שמחה ולנר – אסטרונום ישראלי שמשון ולנר – יזם ישראלי וילנר ולר
שלומי ארבע

שלומי ארבע (נולד ב-1982) הוא שחקן תיאטרון, קולנוע וטלוויזיה ישראלי. לאחר סיום לימודי תואר ראשון במנהל עסקים וחשבונאות, החל בשנת 2008 ללמוד בבית הספר למשחק "הדרך". לאחר סיום לימודיו למד אצל רות דייכס. בשנת 2014 השתתף בתפקיד ראשי בסרט "שוטה הכפר" יחד עם שמיל בן ארי וזאב טנא. כמו כן השתתף בסדרה Tyrant. בשנת 2015 שיחק בסדרה "פרודים" אשר שודרה בערוץ 2. כמו כן שיחק בסרט "ברש". שנה לאחר מכן השתתף בסדרה "מלאך של אמא" ששודרה בערוץ yes Oh. בשנת 2017 השתתף ארבע בהצגה "הדרך לירושלים" של תיאטרון ביכורים של החוג לתיאטרון באוניברסיטת תל אביב. בשנה זו השתתף גם בסרט "הבלתי רשמיים" שביים אלירן מלכה. שנה לאחר מכן השתתף בסדרה "עיר מקלט" ששודרה ב-yesEDGE. בשנת 2019 השתתף בסדרה "ביום שהאדמה רעדה" וכמו כן שיחק בסדרת הדרמה "רק להיום". בשנת 2020 השתתף ארבע בסרט "מיראז'" בבימויו של דויד בן ארי. בשנת 2022 שיחק בסדרה "ירושלים" וכן השתתף בסרט הקצר "אנא המתן לנציג". בשנת 2023 השתתף בסדרה "קופה ראשית" בתור שיקו הבוכרי. בשנה זו השתתף גם בסדרה "שישה אפסים" וכן בעונה השנייה של הסדרה "המפקדת". החל משנת 2024 משחק את נעם בסדרה "שקשוקה" (עונות 5-7). באותה שנה השתתף גם בסדרה אינדל המשודרת בהוט וכן בעונה ה-3 של הסדרה "המפקדת". שלומי נשוי ואב לשניים. מתגורר בנתניה. מדיה וקבצים בנושא שלומי ארבע בוויקישיתוף שלומי ארבע, במיזם "אישים" לתיעוד היצירה הישראלית שלומי ארבע, במסד הנתונים הקולנועיים IMDb (באנגלית) שלומי ארבע, באתר "אידיבי", מאגר הידע העברי לקולנוע ישראלי ועולמי שלומי ארבע, באתר זוהר יעקובסון שלומי ארבע באתר שח"ם שלומי ארבע, באתר ספר הקולנוע הישראלי שוטה הכפר, באתר פרויקט קולנוע Tyrant, IMDB הדרך לירושלים - החוג לאמנות התיאטרון באוניברסיטת תל אביב רק להיום, באתר YES מיראז, באתר פאזל מדיה סרטים "Jerusalem", במסד הנתונים הקולנועיים IMDb (באנגלית) אנא המתן לנציג, באתר קרן מקור
רון ציפר

רון ציפר (נולד ב-24 בינואר 2003) הוא כדורסלן ישראלי המשחק בעמדת הרכז והקלע בהפועל באר שבע דימונה מליגת העל בכדורסל ובנבחרת ישראל בכדורסל עד גיל 20. ציפר החל את דרכו בקבוצת הכדורסל של חוף אשקלון, בהמשך עבר לשחק במחלקת הנוער של א.ס אשקלון בה שיחק בליגה הלאומית לנוער. הוא החל את קריירת הבוגרים שלו בגיל 17 במדי הקבוצה בליגה הארצית. בסיום עונתו הראשונה בקבוצה זומן לסגל נבחרת הנוער בה שיחק במסגרת טורניר הצ’לנג’ר האירופאי שהחליף במהלך מגפת הקורונה את אליפות אירופה לנוער. במסגרת הטורניר בלט ציפר עם ממוצעים של 25.2 נקודות ו-3.6 ריבאונדים למשחק ואף נבחרת למצטיין הטורניר. באוגוסט 2021 חתם ציפר על חוזה לשלוש שנים בהפועל באר שבע דימונה ובעונה הראשונה הושאל לקבוצת נעוריו א.ס אשקלון. לקראת אליפות אירופה בכדורסל עד גיל 20 2022 זומן ציפר לנבחרת עד גיל 20 והשתתף עמה באליפות שנערכה במונטנגרו, במהלך האליפות העמיד ממוצע של 2.1 נק'. את הופעת הבכורה בליגת העל ערך במדי הפועל באר שבע במשחק בית נגד עירוני קריית אתא. את נקודות הבכורה קלע נגד אותה קריית אתא במסגרת משחק חוץ בסיבוב השני. במהלך העונה שותף ציפר ב-8 משחקים בהם העמיד ממוצע של 3.1 נקודות ב-5.6 דק' בעונה הסדירה ו-2 נק' ב-6 דק' בשלב הפלייאוף. בליגה הבלקנית היה ציפר שותף לזכייה באליפות הליגה, במהלך העונה שותף ב-7 משחקים בהם העמיד ממוצע של 11.6 נקודות ו-2.4 ריבאונדים. ביולי 2023 נכלל בסגל נבחרת ישראל עד גיל 20 לאליפות אירופה ביוון. פרופיל, באתר eurobasket סער שהם, ‏רון ציפר: כוכב נבחרת הנוער של ישראל שהלהיב את אירופה, באתר ערוץ הספורט, 12 באוגוסט 2021 Ron ZIPPER "השמיים הם הגבול בשבילו": מי אתה רון ציפר?, באתר Sports Rabbi, ‏9 באוגוסט 2021 רון ציפר בעונת 2022/23 בליגת העל Ron Zipper 16 PG/SG
סילבן דסלאנדה

סילבן דסלאנדה (בצרפתית: Sylvain Deslandes; נולד ב-25 באפריל 1997 בקואופטאמו שבקמרון) הוא כדורגלן צרפתי-קמרוני המשחק בעמדת הבלם. דסלאנדה גדל במחלקות הנוער של AM. S. סולייר, USON מונדוויל וקן. בשנת 2013 החל לשחק בקבוצת המילואים של קן. ב-10 ביוני 2015 חתם דסלאנדה בוולברהמפטון וונדררס מהפוטבול ליג צ'מפיונשיפ. ב-25 באוגוסט ערך את הופעת הבכורה שלו במועדון, בניצחון 2-1 על בארנט במסגרת הסיבוב השני של גביע הפוטבול ליג לעונת 2015/2016. ב-15 באפריל 2016 ערך את הופעת הבכורה שלו בליגה, בהפסד 2-1 להאל סיטי במסגרת המחזור ה-42 לעונת 2015/2016. בסך הכל ערך ארבע הופעות ליגה במדי המועדון. בהמשך הושאל דסלאנדה לקבוצות ברי ופורטסמות' מהפוטבול ליג הראשונה, ולחומייה מהליגות הנמוכות בספרד. ב-31 בינואר 2020 חתם דסלאנדה בארג'ש פיטשט מליגת המשנה הרומנית. הוא ערך 26 הופעות ליגה במדי המועדון במסגרת ליגת העל הרומנית וליגת המשנה הרומנית, בהן הבקיע שני שערים. ב-15 ביולי 2021 חתם דסלאנדה על חוזה לשנתיים בדברצן ו.ס.ק. מליגת העל ההונגרית. הוא ערך 43 הופעות ליגה במדי המועדון, בהן הבקיע שני שערים. סילבן דסלאנדה, באתר Transfermarkt סילבן דסלאנדה, באתר Soccerway סילבן דסלאנדה, באתר FootballDatabase.eu Deslandes set to sign באתר הרשמי של וולברהמפטון וונדררס, 10 ביוני 2015 (באנגלית) Confirmed: Left Back Deslandes arrives from Wolves באתר הרשמי של ברי, 31 בינואר 2017 (באנגלית) Ronan and Deslandes leave on loan באתר הרשמי של וולברהמפטון וונדררס, 3 בינואר 2018 (באנגלית) Deslandes ends Molineux stay באתר הרשמי של וולברהמפטון וונדררס, 31 בינואר 2020 (באנגלית) Sylvain Deslandes a DVSC játékosa! באתר הרשמי של דברצן ו.ס.ק., 15 ביולי 2021 (בהונגרית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סילבן דסלאנדה".
סאליו גינדו

סאליו גינדו (בצרפתית: Saliou Guindo; נולד ב-12 בספטמבר 1996 בסגו שבמאלי) הוא כדורגלן מאלי המשחק בעמדת החלוץ בקבוצת מכבי פתח תקווה מליגת העל הישראלית ובנבחרת מאלי. גינדו שיחק במועדונים ז'אן דארק ו-AS במקו מליגת העל של מאלי, מימוסאס מליגת העל של חוף השנהב, אספראנסה דה תוניס מליגת העל התוניסאית, אל-אהלי מנאמה מליגת העל הבחריינית, סקנדרבו קורצ'ה, ביליס באלש ולאצ'י מליגת העל האלבנית, אנקרה קצ'יורנגוג'ו מליגת המשנה הטורקית וגוקולאם קראלה מ-I-League. מאז שנת 2022 משחק בקבוצת דיבא אל-פוג'יירה מליגת העל של איחוד האמירויות הערביות, ממנה הושאל למשך תקופה קצרה ללאצ'י. ב-9 ביולי 2023 חתם גינדו על חוזה לשנתיים במכבי פתח תקווה מליגת העל הישראלית. מכבי פתח תקווה גביע המדינה: 2023/2024 ב-25 במרץ 2022 ערך גינדו את הופעת הבכורה שלו בנבחרת מאלי, בהפסד 1-0 לנבחרת תוניסיה במסגרת מוקדמות מונדיאל 2022. סאליו גינדו, באתר Transfermarkt סאליו גינדו, באתר Soccerway סאליו גינדו, באתר WorldFootball.net סאליו גינדו, באתר National Football Teams סאליו גינדו, באתר FootballDatabase.eu מוטי פשכצקי, ‏סאליו גינדו חתם במכבי פ"ת לשנתיים, באתר ערוץ הספורט, 9 ביולי 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאליו גינדו".
נשיונל טופ 40 סורינאם

נשיונל טופ 40 סורינאם (Nationale Top 40 Suriname) הוא מצעד מוזיקה שמתפרסם מדי יום חמישי על ידי Stichting Natio40 בסורינאם. מצעד המוזיקה, המתבסס על איירפליי, מכירות פיזיות בחנויות מוזיקה ודוחות מאיגוד התקליטנים של סורינאם, פורסם לראשונה ב-12 באפריל 2013. בתחילה, פורסמו גם מצעדי מוזיקה עבור ז'אנרים ספציפיים, כגון מוזיקה הודית, מוזיקת ג'אווה, מוזיקת גוספל, מוזיקת מארונים (אנ'), קסקו (אנ') וקאווינה (אנ'). כמו כן, הארגון פרסם את מצעד הסרטים החודשי של TBL Box Office. באוקטובר 2013 ועד מאי 2016, מצעד המוזיקה הופיע בפורטל החדשות המקוון, Starnieuws.‏ אתר האינטרנט הרשמי של נשיונל טופ 40 סורינאם (באנגלית ובהולנדית) נשיונל טופ 40 סורינאם, ברשת החברתית פייסבוק "Nationale Top 40". Stichting Natio40. אורכב מהמקור ב-2013-10-25.{{cite web}}: תחזוקה - ציטוט: unfit URL (link) "Team Nationale Top 40 wordt steeds creatiever". www.starnieuws.com (בהולנדית). 2013-10-11. נבדק ב-2021-02-10.{{cite web}}: תחזוקה - ציטוט: url-status (link) "TOP40: Tu Hi Mera Dil nationale nummer 1". www.starnieuws.com (בהולנדית). 2016-05-27. נבדק ב-2021-02-10.{{cite web}}: תחזוקה - ציטוט: url-status (link)
דיסקוגרפיה של RM

הראפר הדרום קוריאני RM (לשעבר ראפ מונסטר) הוציא שני אלבומי אולפן, שני מיקסטייפים ו-21 סינגלים (כולל 12 כאמן ראשי). הוא שיתף פעולה עם מגוון אמנים לאורך הקריירה שלו, ביניהם וורן ג'י, פול אאוט בוי, ליל נאז x, אריקה באדו, מהליה, קולדה ואנדרסון פאאק. הקריירה של RM החלה ב-2010 כאשר הצטרף לביג היט. במשך שלוש שנים היה חניך בחברה, במהלך תקופה זו הוא חידד את כישוריו כראפר, מוזיקאי וכותב שירים, השתתף בכתיבת שירים ל-2AM (אנ') ו-Glam (אנ') ושיתף לעיתים קרובות קאברים שיצר בסאונדקלאוד דרך הבלוג הרשמי של ביג היט. הוא הופיע לראשונה כמנהיג להקת BTS, תחת שם הבמה ראפ מונסטר. שיר הסולו הראשון שלו עבור הלהקה הייתה האינטרו ראפ מהמיני אלבום הראשון שלהם ?O!RUL8,2. השיר שוחרר כטריילר וידאו ביוטיוב באוגוסט של אותה שנה. מאז הוא חיבר וביצע שלושה שירי סולו נוספים ברפרטואר הלהקה: "Reflection" מ-Wings, "Trivia: Love" מ-Love Yourself: Answer, ו-"Persona" (אנ') מתוך Map of the Soul: Persona. RM המשיך בעבודתו על המוזיקה הפרטית שלו בו זמנית עם פעילות במסגרת הלהקה וב-2015 הוציא את המיקסטייפ הראשון שלו, RM (אנ'), תחת שם הבמה שלו דאז ראפ מונסטר. לשירים "Awakening", "Do You" ו-"Joke" צורפו קליפים. המיקסטייפ מעולם לא שוחרר באופן מסחרי או הפך לזמין בפלטפורמות הסטרימינג. ב-2018 פורסם המיקסטייפ השני שלו, Mono (אנ'), הפרויקט המלא הראשון שיצא תחת שם הבמה המעודכן שלו, RM, לאחר ששינה אותו רשמית שנה קודם לכן. הופעת הבכורה של Mono במקום ה-26 בבילבורד 200 הפכה אותו לסולן הקוריאני עם המיקום הגבוה ביותר בתולדות המצעד באותה תקופה, שיא בו החזיק עד 2020 כאשר המיקסטייפ השני של חברו ללהקה שוגה, D-2 (אנ') הופיע לראשונה במקום ה-11. ארבע שנים לאחר מכן, ב-2022 הוציא RM את אלבום הבכורה שלו Indigo (אנ'). באלבום השתתפו אריקה באדו, אנדרסון פאאק, טאבלו (אנ'), קים סא-וול (אנ'), מהליה ופול בלנקו, קולדה, יוג'ין (אנ') ופארק ג'י-יון (אנ'). האלבום הגיע למקום השלישי במצעד הבילבורד 200 והפך אותו שוב לסולן הקוריאני עם המיקום הגבוה ביותר בתולדות המצעד. הערות RM עשה קולות רקע לסינגל "Hope" משנת 2020 של הזמר והיוצר הדרום קוריאני, ג'ון יון. הערות RM גם עשה הופעת קמע בקליפ "Bang Diggy Bang Bang" של MFBTY, בסצנת שמתייחסת לראפ שלו מהקליפ "BuckuBucku". RM הופיע בסרט הקצר "Reflection" שיצא בספטמבר 2016 לקידום אלבום האולפן הרביעי של BTS Wings. גם שיא זה נשבר מאוחר יותר על ידי חברו ללהקת BTS, ג'ימין, שהגיע למקום השני עם אלבום האולפן הראשון שלו Face (אנ') באפריל 2023. כולל את מצעד קיי-פופ הוט 100 שהופסק ואת מצעד שירי קוריאה הדרומית שהחליף אותו "Champion (Remix)" לא נכנס למצעד הדיגיטלי של גאון (אנ'), אלא הגיע למקום ה-57 במצעד ההורדות הבינלאומי. "Champion (Remix)" לא נכנס לבילבורד הוט 100, אלא הגיע למקום ה-18 במצעד השירים מתחת להוט 100. "Sexy Nukim" לא נכנס למצעד הדיגיטלי של סירקל (אנ'), אלא הגיע למקום ה-23 במצעד ההורדות המשולב. "Smoke Sprite" לא נכנס למצעד הדיגיטלי של סירקל, אלא הגיע למקום ה-22 במצעד ההורדות המשולב. "Don't Ever Say Love Me" לא נכנס למצעד הדיגיטלי של סירקל, אלא הגיע למקום ה-31 במצעד ההורדות המשולב. "Neva Play" לא נכנס למצעד הדיגיטלי של סירקל, אלא הגיע למקום ה-19 במצעד ההורדות המשולב. פורסם כשיר של BTS, אך RM מבצע את השיר לבד סינגל דיגיטלי ששוחרר רק בסין נערך על ידי לי צ'אנגהון
איגוד תעשיית ההקלטות האורוגוואי

איגוד תעשיית ההקלטות האורוגוואי (בספרדית: Cámara Uruguaya de Productores de Fonogramas y Videogramas; מוכר גם כ-Cámara Uruguaya del Disco; בראשי תיבות: CUD) הוא הארגון המרכזי המייצג את ענף ההקלטות של אורוגוואי. האיגוד, שהוקם ב-1960, חבר בפדרציה הבין-לאומית לתעשייה הפונוגרפית. האיגוד מפרסם מדי חודש מצעדי מוזיקה. האיגוד אחראי על הענקת אישורי הסמכה להקלטת מוזיקה באורוגוואי על סמך מכירות בלבד: אתר האינטרנט הרשמי של איגוד תעשיית ההקלטות האורוגוואי (בספרדית) איגוד תעשיית ההקלטות האורוגוואי, ברשת החברתית פייסבוק איגוד תעשיית ההקלטות האורוגוואי, ברשת החברתית אקס (טוויטר) איגוד תעשיית ההקלטות האורוגוואי, ברשת החברתית אינסטגרם "Quiénes somos". CUD (בספרדית). אורכב מ-המקור ב-23 בספטמבר 2015. נבדק ב-6 במרץ 2023. {{cite web}}: (עזרה) "Premios". Cámara Uruguaya de Productores de Fonogramas y Videogramas (בספרדית). אורכב מ-המקור ב-9 בדצמבר 2004. נבדק ב-6 במרץ 2023. {{cite web}}: (עזרה) "Certification Award Levels 2007" (PDF). נבדק ב-6 במרץ 2023. {{cite web}}: (עזרה)
קופה אמריקה נשים 2006

קופה אמריקה נשים 2006 (נקראה אז: אליפות דרום אמריקה בכדורגל נשים 2006, בספרדית: Campeonato Sudamericano de Fútbol Femenino 2006) הוא הטורניר החמישי של הקופה אמריקה לנשים שארגנה CONMEBOL. הטורניר נערך בארגנטינה והתקיים מ-10 בנובמבר עד ה-26 בנובמבר 2006. הגביע שימש כטורניר המוקדמות לגביע העולם 2007 ולאולימפיאדת בייג'ינג 2008. באליפות זו לא נערכו משחקי נוקאאוט. הוחלט ש-10 הנבחרות יחולקו לשני בתים, וארבע הנבחרות שיסיימו במקום הראשון והשני יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ארגנטינה, שניצחה בשישה משבעת משחקיה, זכתה באליפות וקטפה את התואר לראשונה בתולדותיה. בעקבות זכייתה היא העפילה ישירות לגביע העולם ביחד עם ברזיל, שסיימה במקום השני בבית הגמר. נכון ל-2022, זו אליפות דרום אמריקה היחידה בה ברזיל לא זכתה.